CELEX: 32022R0200
Language: da
Date: 2021-12-02 00:00:00
Title: Kommissionens delegerede forordning (EU) 2022/200 af 2. december 2021 om ændring af Europa-Parlamentets og Rådets forordning (EU) 2019/1241 for så vidt angår visse tekniske foranstaltninger vedrørende maskestørrelser og den samlede maksimale længde for visse bomtrawl i Nordsøen

15.2.2022   
               
               
                  DA
               
               
                  Den Europæiske Unions Tidende
               
               
                  L 33/4
               
            
         KOMMISSIONENS DELEGEREDE FORORDNING (EU) 2022/200
         af 2. december 2021
         om ændring af Europa-Parlamentets og Rådets forordning (EU) 2019/1241 for så vidt angår visse tekniske foranstaltninger vedrørende maskestørrelser og den samlede maksimale længde for visse bomtrawl i Nordsøen
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/1241 af 20. juni 2019 om bevarelse af fiskeressourcerne og beskyttelse af marine økosystemer ved hjælp af tekniske foranstaltninger, om ændring af Rådets forordning (EF) nr. 1967/2006 og (EF) nr. 1224/2009 og Europa-Parlamentets og Rådets forordning (EU) nr. 1380/2013, (EU) 2016/1139, (EU) 2018/973, (EU) 2019/472 og (EU) 2019/1022 og om ophævelse af Rådets forordning (EF) nr. 894/97, (EF) nr. 850/98, (EF) nr. 2549/2000, (EF) nr. 254/2002, (EF) nr. 812/2004 og (EF) nr. 2187/2005 (1), særlig artikel 15, stk. 2, og
         ud fra følgende betragtninger:
         
                     (1)
                  
                  
                     I bilag V til forordning (EU) 2019/1241 fastsættes bestemmelser om indførelse af tekniske foranstaltninger på regionalt plan for Nordsøen.
                  
               
                     (2)
                  
                  
                     Belgien, Danmark, Tyskland, Frankrig, Nederlandene og Sverige (Scheveningengruppen) har en direkte interesse i spørgsmål vedrørende fiskeriforvaltning i Nordsøen. Den 7. maj og den 21. juni 2021 forelagde Scheveningengruppen fælles henstillinger for Kommissionen i overensstemmelse med artikel 18, stk. 1, i Europa-Parlamentets og Rådets forordning (EU) nr. 1380/2013 (2) og artikel 15, stk. 3, i forordning (EU) 2019/1241 med forslag til en delegeret retsakt om vedtagelse af visse ændringer af de nuværende bestemmelser i bilag V til forordning (EU) 2019/1241. Scheveningengruppen har sendt begge fælles henstillinger til høring i Det Rådgivende Råd for Pelagiske Bestande (PELAC) og Det Rådgivende Råd for Nordsøen (NSAC).
                  
               
                     (3)
                  
                  
                     I den fælles henstilling, der blev forelagt den 7. maj 2021, foreslås det at ændre del B i bilag V til forordning (EU) 2019/1241 for at begrænse muligheden for at anvende en maskestørrelse på 90 mm i Skagerrak til kun at omfatte skovltrawl; denne mulighed gælder i øjeblikket for alle trukne redskaber, herunder bomtrawl og vod. I henstillingen foreslås det også, at muligheden for at anvende en maskestørrelse på 90 mm i Kattegat begrænses til fiskeri med skovltrawl eller vod.
                  
               
                     (4)
                  
                  
                     Den Videnskabelige, Tekniske og Økonomiske Komité for Fiskeri (STECF) har undersøgt den dokumentation, som medlemsstaterne har fremlagt, og konkluderet (3), at den foreslåede ændring opfylder sit hovedformål om at fjerne enhver tvetydighed i de nuværende regler ved at præcisere, at fartøjer, der anvender vod eller bomtrawl, ikke må anvende en maskestørrelse på 90 mm i Skagerrak. Den foreslåede ændring vil give en bedre beskyttelse af ungfisk, fordi muligheden for at anvende en maskestørrelse på 90 mm ikke længere vil gælde for bomtrawl og vod i Skagerrak eller bomtrawl i Kattegat. Den fælles henstilling er derfor i overensstemmelse med målsætningerne og målene i forordning (EU) 2019/1241 om, at fangster af marine arter under den bevarelsesmæssige mindstereferencestørrelse skal reduceres mest muligt. Den foreslåede foranstaltning bør derfor indarbejdes i forordning (EU) 2019/1241.
                  
               
                     (5)
                  
                  
                     I den fælles henstilling, der blev forelagt den 21. juni 2021, foreslås det at indføre en bestemmelse om en samlet maksimal længde for bomtrawl på 24 m, samtidig med at de strammere restriktioner for bomtrawl i visse geografiske områder, der allerede er fastsat i forordning (EU) 2019/1241, fastholdes.
                  
               
                     (6)
                  
                  
                     STECF har undersøgt den dokumentation, som medlemsstaterne har fremlagt, og konkluderet (4), at det uden den foreslåede begrænsning på 24 m er muligt for fiskerne at øge bommens længde, hvilket potentielt kan øge indvirkningen på havbunden og forstyrre bentiske habitater. STECF støtter derfor forslaget om at ændre bestemmelserne i forordning (EU) 2019/1241, således at bommens maksimale længde eller den samlede bomlængde, målt som summen af de enkelte bommes længde, ikke må overstige 24 m. Ifølge STECF vil denne ændring forhindre, at den negative indvirkning på de marine habitater og miljøet øges, i overensstemmelse med målsætningerne for forordning (EU) 2019/1241. Den vil således sikre et beskyttelsesniveau, der er mindst lige så højt som det, der gælder i øjeblikket. Den foreslåede foranstaltning bør derfor indarbejdes i forordning (EU) 2019/1241.
                  
               
                     (7)
                  
                  
                     Da begge fælles henstillinger vedrører ændringer af bilag V til forordning (EU) 2019/1241, omfatter denne delegerede forordning bestemmelser om samtlige foranstaltninger, som Scheveningengruppen anbefaler.
                  
               
                     (8)
                  
                  
                     Med foranstaltningerne i nærværende forordning, der finder anvendelse i EU-farvande, forfølges de mål, der er fastsat i artikel 494, stk. 1 og 2, i handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side, og vedrører principperne i artikel 494, stk. 3, i nævnte aftale. De berører ikke eventuelle foranstaltninger, der er gældende i farvandene i Det Forenede Kongerige Storbritannien og Nordirland.
                  
               
                     (9)
                  
                  
                     Eftersom foranstaltningerne i denne forordning har direkte indvirkning på planlægningen af EU-fartøjernes fangstsæson og de dertil knyttede økonomiske aktiviteter, bør forordningen træde i kraft umiddelbart efter offentliggørelsen —
                  
               VEDTAGET DENNE FORORDNING:
         
            Artikel 1
            Forordning (EU) 2019/1241 ændres som angivet i bilaget til nærværende forordning.
         
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 2. december 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 198 af 25.7.2019, s. 105.
         
            (2)  Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
         
            (3)  STECF-21-05, s. 25.
         
            (4)  STECF PLEN-21-02, p. 59-62.
      
      
         
            BILAG
            I del B i bilag V til forordning (EU) 2019/1241 foretages følgende ændringer:
            
                        1)
                     
                     
                        Overskriften til punkt 1 affattes således:
                        
                                    »1.
                                 
                                 
                                    Minimumsstandarder for maskestørrelser for trukne redskaber (*1)
                                    
                                 
                              
                           (*1)  Ved fiskeri med bomtrawl må bommens maksimale længde eller den samlede bomlængde, målt som summen af de enkelte bommes længde, ikke overstige 24 m eller ikke forlænges til mere end 24 m. Længden af en bom måles mellem dens yderpunkter inklusive alle hertil fastgjorte anordninger. Dette berører ikke mere specifikke foranstaltninger, der er truffet i visse områder af Nordsøen.«"
                        
                     
                  
                        2)
                     
                     
                        Punkt 1.1 affattes således:
                        
                                    »1.1.
                                 
                                 
                                    Med forbehold af landingsforpligtelsen skal fartøjerne anvende en maskestørrelse på mindst 120 mm eller mindst 90 mm i Skagerrak, når de fisker med skovltrawl, eller mindst 90 mm i Kattegat, når de fisker med skovltrawl eller vod (*2)
                                        (*3).
                                 
                              
                           (*2)  Ved fiskeri i underafsnit Skagerrak og Kattegat med skovltrawl med en maskestørrelse på under 120 mm skal der være monteret et diamantmasket toppanel med en maskestørrelse på mindst 270 mm eller et kvadratmasket toppanel med en maskestørrelse på mindst 140 mm. Alternativt kan der i underafsnit Kattegat monteres et kvadratmasket panel på mindst 120 mm i perioden 1. oktober til 31. december."
                        
                        
                           (*3)  Ved fiskeri i underafsnit Kattegat med vod med en maskestørrelse på under 120 mm skal der være monteret et diamantmasket toppanel med en maskestørrelse på mindst 270 mm eller et kvadratmasket toppanel med en maskestørrelse på mindst 140 mm. Alternativt kan der monteres et kvadratmasket panel på mindst 120 mm i perioden fra den 1. august til den 31. oktober.«"
                        
                     
                  
               (*1)  Ved fiskeri med bomtrawl må bommens maksimale længde eller den samlede bomlængde, målt som summen af de enkelte bommes længde, ikke overstige 24 m eller ikke forlænges til mere end 24 m. Længden af en bom måles mellem dens yderpunkter inklusive alle hertil fastgjorte anordninger. Dette berører ikke mere specifikke foranstaltninger, der er truffet i visse områder af Nordsøen.«
            
               (*2)  Ved fiskeri i underafsnit Skagerrak og Kattegat med skovltrawl med en maskestørrelse på under 120 mm skal der være monteret et diamantmasket toppanel med en maskestørrelse på mindst 270 mm eller et kvadratmasket toppanel med en maskestørrelse på mindst 140 mm. Alternativt kan der i underafsnit Kattegat monteres et kvadratmasket panel på mindst 120 mm i perioden 1. oktober til 31. december.
            
               (*3)  Ved fiskeri i underafsnit Kattegat med vod med en maskestørrelse på under 120 mm skal der være monteret et diamantmasket toppanel med en maskestørrelse på mindst 270 mm eller et kvadratmasket toppanel med en maskestørrelse på mindst 140 mm. Alternativt kan der monteres et kvadratmasket panel på mindst 120 mm i perioden fra den 1. august til den 31. oktober.««